Tartu Maalritöösturite Ühing
Tartu Maalritöösturite Ühing (saksa Dorpater Maler-Gewerbe Unternehmerverein, vene Профессиональное общество малярных дел предпринимателей в Тарту) oli aastatel 1917–1940 Tartus tegutsenud maalreid ja maalritööstureid ühendav organisatsioon. Ühingu eelkäija oli Tartu Maalrite Selts (1909–1912), mis asutati saksameelse Tartu maalrite tsunfti kõrvale. Aastatel 1914 ja 1915 toimus mitu koosolekut, kus ühingu nimeks otsustati võtta Maalritööstuse Edendamise Selts, ent esimese maailmasõja oludes jäi ühing ametlikult registreerimata. 1917. aastal asutati Tartu Maalritöösturite Ühing. Ühing oli Tartu Töösturite Kesknõukogu liige.